Ово је потакло припаднике друштва Туле да се поистовете с тевтонским племенима која су 9. године нове ере поразила римске легије у Теутобуршкој шуми као наследници изгубљене супер-расе Хипербореја-Туле, чувара тајни Врила. Циљ друштва Туле био је разбити баријеру тзв. «малога себе» - која се састоји од физичке стварности и (по напредовању у њихов унутрашњи круг) моралних окова, како би дошли у контакт с «божанским собом» у невидљивом свету духова. То би на крају омогућило досезање «унивезалних енергетских поља», која би у човеку «пробудила» успаване унутрашње моћи и омогућила развијање надљудских физичких способности које су некада биле обележје поносне Аријевске расе. Друштво Туле захтевало је дисциплину и слепу, неупитну послушност просветљеном Мајстору, без обзира на његове прохтеве, како би се створили предуслови за личну трансформацију. Себотендорф је то називао "Фирерово начело", те измислио формални поздрав за «тако доброг човека»: «Зиг, Хајл». Друштво је прокламовало ишчекивање одабраног човека коме ће се предати.